28. ΒΑΣΙΛΙΚΟΝ ΔΙΑΤΑΓΜΑ της 19 Ιαν./4 Φεβρ. 1950 Περί εκτελέσεως του Α.Ν. 2723/1940 «περί συμπληρώσεως των περί Ταχ. Ταμιευτηρίου ισχυουσών διατάξεων». ΄Εχοντες υπ’ όψει: Σελ. 348 1.Τας διατάξεις των άρθρ. 4 και 19 του Α.Ν. 2723/1940. 2.Την σύμφωνον γνώμην του Διοικητικού Συμβουλίου του Ταχ. Ταμιευτηρίου, διατυπωθείσαν κατά την υπ’ αριθ. 809 από 23.7.1940 συνεδρίασίν του, και 3.Την υπ’ αριθ. 555/1949 σύμφωνον γνωμοδότησιν του Συμβουλίου Επικρατείας. Προτάσει του Ημετέρου επί των Τ.Τ.Τ. Υπουργού, απεφασίσαμεν και διατάσσομεν: ΄Αρθρ.1.-1.Παν φυσικόν ή Νομικόν Πρόσωπον δύναται να ζητήση δι’ αιτήσεώς του, κατατεθειμένης παρά τινι ΤΤΤ Γραφείω, ή παρά τη Κεντρική Υπηρεσία του Ταχ. Ταμιευτηρίου, το άνοιγμα υπέρ αυτού ενός ή πλειόνων ταχ. τρεχόντων λογ/σμών. Δια της αυτής αιτήσεως δύναται ο αιτών να εξουσιοδοτήση και έτερα πρόσωπα, ρητώς εν αυτή οριζόμενα, ίνα εκδίδωσιν επιταγάς και εντολάς δια την κίνησιν του λογ/σμού του. Η κατά τ’ ανωτέρω εξουσιοδότησις ήτις δύναται να δίδηται και μετά το άνοιγμα του λογ/σμού, ανακαλείται οποτεδήποτε υπό του εξουσιοδοτήσαντος, κατόπιν αιτήσεώς του, υποβαλλομένης επί αποδείξει προς την Κεντρικήν Υπηρεσίαν του Ταχ. Ταμιευτηρίου, είτε απ’ ευθείας είτε δια των ΤΤΤ Γραφείων. Η ανάκλησις της εξουσιοδοτήσεως παράγει έννομα αποτελέσματα, αφ’ ης περιέλθη εις την Κεντρικήν Υπηρεσίαν του Ταχ. Ταμιευτηρίου. 2.Ο αιτών το άνοιγμα του λογ/σμού οφείλει, μετά της αιτήσεως, να καταθέτη δείγμα εις διπλούν της υπογραφής του, ως και των υπογραφών των τυχόν υπ’ αυτού εξουσιοδοτημένων δια την κίνησιν του λογ/σμού του προσώπων. Το Ταχ. Ταμιευτήριον δικαιούται να ζητή οποτεδήποτε και νέον δείγμα υπογραφής. 30 22.Δ.α.24-28 Tαχυδρομικά Ταμιευτήρια ΄Αρθρ.2.-1.Δια την αίτησιν του ανοίγματος λογ/σμού και δια την μετά το άνοιγμα του λογ/σμού παροχήν εξουσιοδοτήσεως, ως και δια την κατάθεσιν του δείγματος της υπογραφής, χρησιμοποιούνται ειδικά έντυπα, παρεχόμενα δωρεάν παρά των κατά τόπους ΤΤΤ Γραφείων, ή της Κεντρικής Υπηρεσίας Ταχ. Ταμιευτηρίου. ΄Αρθρ.3.-Ο αιτών το άνοιγμα λογ/σμού δέον να καταθέση, μετά της αιτήσεως, και χρηματικόν ποσόν, οριζόμενον δι’ αποφάσεως του Διοικ. Συμβουλίου του Ταχυδρομικού Ταμιευτηρίου, δια την έναρξιν της κινήσεως του Λογ/σμού. ΄Αρθρ.4.-Η περί ανοίγματος λογ/σμού αίτησις, τα δείγματα υπογραφής, ως και το αποδεικτικόν της καταθέσεως του κατά το άρθρ. 3 ποσού υποβάλλονται παρά των ΤΤΤ Γραφείων προς την Κεντρικήν Υπηρεσίαν του Ταχ. Ταμιευτηρίου, εις την ανεξέλεγκτον κρίσιν της οποίας εναπόκειται η αποδοχή της αιτήσεως. Εάν εντός 15 ημερών αφ’ ης περιέλθη η αίτησις εις την Κεντρικήν Υπηρεσίαν του Ταχ. Ταμιευτηρίου,  αύτη δεν αποφανθή περί της αποδοχής της, η αίτησις θεωρείται ως γενομένη αποδεκτή. Εις περίπτωσιν μη αποδοχής της αιτήσεως, επιστρέφεται το κατά το άρθρ. 3 χρηματικόν ποσόν. ΄Αρθρ.5.-1.Αι κατά το άρθρ. 4 του Νόμ. 2723 επιταγαί και εντολαί δέον να περιέχουσι: Α΄.Αι Επιταγαί α)Την ονομασίαν «επιταγή», β)Το ονοματεπώνυμον και τον αριθμόν του λογ/σμού, εφ’ ου σύρεται η επιταγή. γ)Την απλήν ρητήν και άνευ όρων εντολήν προς την Κεντρικήν Υπηρεσίαν του Ταχ. Ταμιευτηρίου, περί πληρωμής ωρισμένου ποσού. δ)Το πληρωτέον ποσόν ολογράφως και αριθμητικώς. ε)Το ονοματεπώνυμον, τον τόπον και την διεύθυνσιν του προς ον θα πληρωθή το εν τη επιταγή σημειούμενον ποσόν. ς)την χρονολογίαν και τον τόπον της εκδόσεως της επιταγής. ζ)Την υπογραφήν του εκδίδοντος την επιταγήν. Β΄.Αι Εντολαί. α)Την ονομασίαν «Εντολή μεταφοράς». β)Το ονοματεπώνυμον και τον αριθμόν του λογ/σμού, εκ του οποίου θα γίνη η μεταφορά. γ)Την απλήν, ρητήν και άνευ όρων εντολήν προς την Κεντρικήν Υπηρεσίαν του Ταχ. Ταμιευτηρίου περί μεταφοράς εις έτερον λογαριασμόν ωρισμένου ποσού. δ)Το ποσόν τούτο ολογράφως και αριθμητικώς. ε)Τον αριθμόν του Ταχ. Τρεχ. Λογ/σμού και το ονοματεπώνυμον του προσώπου, ούτινος θα πιστωθή ο λογ/σμός δια του ποσού της εντολής. ς)Την χρονολογίαν και τον τόπον της εκδόσεως της εντολής. ζ)Την υπογραφήν του εκδίδοντος την εντολήν. 2.Αι επιταγαί και αι εντολαί δεν εκτελούνται, εάν εξ αυτών ελλείπει έν των ανωτέρω στοιχείων ή φέρωσι ξέσματα, προσθήκας, αλλοιώσεις, ή τυγχάνουσι δυσανάγνωστοι, ή η εν αυταίς υπογραφή του εκδότου δεν είναι ομοία προς το κατατεθέν δείγμα υπογραφής. 3.Εάν υπάρχη διαφορά μεταξύ του ολογράφως και αριθμητικώς αναγραφέντος εν ταις επιταγαίς και εντολαίς ποσού, αύται ισχύουσι δια το ολογράφως γραφέν ποσόν. ΄Αρθρ.6.-Πάσα επερχομένη μεταβολή εις την προσωπικήν κατάστασιν των υπέρ ων οι λογ/σμοί, ως και των εξουσιοδοτημένων δια την κίνησιν αυτών ανακοινούνται παρά των ενδιαφερομένων εγγράφως και επί αποδείξει εις την Κεντρικήν Υπηρεσίαν του Ταχυδρομικού Ταμιευτηρίου, είτε απ’ ευθείας, είτε δι’ οιουδήποτε ΤΤΤ Γραφείου. Η ανακοίνωσις αύτη δέον να συνοδεύηται δια των εγγράφων, εξ ων αποδεικνύεται η επελθούσα μεταβολή. Εις τον αυτόν επί των Τ.Τ.Τ. Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 